Source: http://docplayer.fi/41810236-Nivos-energia-oy-verkkoon-liittymissopimuksen-yleiset-sopimusehdot.html
Timestamp: 2018-07-22 11:19:46+00:00
Document Index: 21400398

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Nivos Energia Oy. Verkkoon liittymissopimuksen yleiset sopimusehdot - PDF
Download "Nivos Energia Oy. Verkkoon liittymissopimuksen yleiset sopimusehdot"
1 Nivos Energia Oy Verkkoon liittymissopimuksen yleiset sopimusehdot
2 2 1. Yleistä Nämä yleiset sopimusehdot ovat liittymissopimuksen osa, jolla sopimuksen osapuolet, sopimuksen kohteena olevan kiin-teistön, rakennuksen tai vastaavan kohteen (jäljempänä Kiinteistö) omistaja tai haltija (jäljempänä Liittyjä) ja kaapeli- tai valokuituverkon palvelujen tarjoamista harjoittava yhtiö (Nivos Energia Oy, jäljempänä NEOY), sopivat Kiinteistön yhden tai useamman jakoverkon tai niiden osan liittämisestä NEOY:n kaapelitai valokuituverkkoon (jäljempänä Verkko) sekä Verkon ylläpidosta ja huollosta. Sopimukseen sovelletaan lisäksi NEOY:n yleisiä sopimusehtoja yritysasiakkaille. Jos liit-tymissopimuksen, näiden ehtojen ja NEOY:n yleiset sopimusehdot yritysasiakkaille välillä havaitaan ristiriita, sovelletaan ensisijaisesti liittymissopimusta liitteineen, seuraavaksi näitä ehtoja ja viimeksi yleisiä sopimusehtoja yritysasiakkaille. Jos Liittyjä ei ole Kiinteistön omistaja, hänen tulee NEOY:n harkinnan mukaan hankkia omistajan kirjallinen suostumus liittymäsopimuksen tekemiseen. Jakoverkolla tarkoitetaan Kiinteistön yhteisantenniverkkoa, erillistä rinnakkaisverkkoa tai niiden osaa. Nämä ehdot kos-kevat ainoastaan Verkkoon kytkettävää jakoverkkoa. NEOY:n palveluita tarjotaan vain verkkoon liitetyille huoneistoille, ja niitä saavat vastaanottaa vain sopimuksessa mainitut huoneistot. Liittyjä sitoutuu ilmoittamaan NEOY:lle tiedossaan olevista uusista verkkoon liitettävistä huoneistoista. Ilmoitusvelvollisuuden laiminlyönnistä huolimatta Liittyjän velvolli-suus on maksaa NEOY:lle uusien liitettyjen huoneistojen Verkkoon liittämisestä seuraavat maksut myös takautuvasti. NEOY:llä on oikeus käyttää kaapeliverkkoon kytkettyä jakoverkkoa palveluvalikoimaansa kuuluvien palveluiden tarjon-taan taajuusalueella MHz Liittyjän muun toiminnan sitä häiritsemättä. 2. Kaapeliverkon rakentaminen NEOY rakentaa verkon siten, että siitä ei aiheudu aiheetonta haittaa Kiinteistölle. NEOY rakentaa Kohteeseen Verkon liittymän asentaen syöttökaapelin ja tarvittaessa vahvistimet sekä tähtipisteen. Tähtipiste on jakoverkon syöttöpiste, jossa sijaitsevat tähtimuotoisen jakoverkon jaottimet, haaroittimet ja vahvistimet. Tähtipiste sijoitetaan yleensä Kiinteis-tön telelaitetilaan. Osapuolet sopivat Verkon kaapeleiden sijainnin molempien kannalta tarkoituksenmukaisimmalla tavalla. NEOY vastaa maakaapeleille tarvittavista kaivannoista, niiden peittämisestä ja päällysteiden korjaamisesta Kiinteistön ulkopuolisilla alueilla, elleivät osapuolet kirjallisesti toisin sovi. 3. Kiinteistön kytkentä NEOY vastaa jakoverkon kytkennästä Verkkoon. Osapuolet sopivat yhdessä arvioidusta kytkentäajasta. NEOY ilmoittaa Liittyjälle kytkentäajan muutoksista ja arvioidusta uudesta toimitusajasta. Liittyjä järjestää NEOY:lle korvauksetta esteettömän pääsyn kytkentätyön edellyttämiin tiloihin ja mahdollisuuksiensa mukaan huoneistoihin. Liittyjän velvollinen huolehtimaan siitä, että Kiinteistön jakoverkko ja muut Liittyjän vastuulla olevat laitteet ovat sopimuk-sen edellyttämässä kunnossa ennen Kiinteistön kytkentää. Jos kiinteistön kytkeminen viivästyy Liittyjän vastuulla tai NEOY:n vastuun ulkopuolella olevasta syystä, Liittyjän maksu-velvollisuus alkaa joka tapauksessa alun perin sovittuna kytkentäajankohtana.
3 3 4. Liittyjän oikeudet ja velvollisuudet Liittyjä sitoutuu vastaamaan Verkkoon kytketyn jakoverkkonsa pysymisestä sopimuksen edellyttämässä kunnossa. Liittyjä huolehtii kustannuksellaan jakoverkon kunnostamisesta, uusimisesta tai uuden rakentamisesta. Liittyjän tulee näissä töissä käyttää NEOY:tä tai muuta Telehallintokeskuksen tällaisiin tehtäviin valtuuttamaa rakentajaa. Kunnostus- ja uusimistöissä on noudatettava voimassa olevia määräyksiä, Suomen Standardisoimisliitto SFS ry:n standardeja, valmista-jien asennusohjeita ja NEOY:n erityisohjeita. Liittyjä luovuttaa tarvittavan sähkövirran veloituksetta Kiinteistön sähköverkosta Kiinteistössä tarvittaville vahvistinkes-kuksille. Liittyjä järjestää korvauksetta NEOY:lle esteettömän pääsyn ylläpidon ja huollon vaatimiin tiloihin. Liittyjällä on oikeus siirtää sopimuksen mukaiset oikeutensa ja velvollisuutensa Kiinteistön uudelle omistajalle tai haltijalle edellyttäen, että siirronsaaja kirjallisesti sitoutuu Liittyjän velvoitteisiin, NEOY on saanut Liittyjän kirjallisen ilmoituksen siirrosta ja erääntyneet saatavat on maksettu. Liittyjä vastaa siitä, että jakoverkko tai sen osa sekä huoneistoissa olevat jakoverkkoon liitetyt laitteet tai liitäntäjohdot eivät aiheuta häiriötä Verkon palveluille tai radio- tai muulle tietoliikenteelle. Liittyjän tulee viivytyksettä kirjallisesti ilmoit-taa NEOY:lle laskutusosoitteen, omistussuhteen, kiinteistö- tai asiakastietojen sekä huoneistojen lukumäärän muutoksista ja isännöitsijän vaihdoksesta. 5. NEOY:n oikeudet ja velvollisuudet NEOY pyrkii ylläpitämään palvelunsa mahdollisimman hyvätasoisena ja häiriöttömänä. Vian ilmetessä NEOY ryhtyy tar-peellisiin toimenpiteisiin Verkkonsa korjaamiseksi. NEOY vastaa hallitsemansa Verkon ylläpidosta ja huollosta. NEOY:llä on oikeus korvauksetta rakentaa ja ylläpitää Kiinteistössä tarpeelliset Verkon osat. Niitä voidaan tarvittaessa lisätä tai muuttaa, jos Verkon käyttö, huolto tai laajentaminen niin edellyttää. NEOY:llä on oikeus rakentaa Verkkoa Kiin-teistön kautta muihin kiinteistöihin tai niitä vastaaviin kohteisiin, jos on tarkoituksenmukaista, että viereinen tai muu lähel-lä oleva kiinteistö tai sitä vastaava kiinteistö liitetään tällä tavalla Verkkoon. NEOY vastaa tällaisista toimenpiteistä aiheu-tuvista kustannuksista. NEOY sitoutuu Liittyjän toimeksiannosta etsimään ja korjaamaan Verkkoon kytketyssä Kiinteistön jakoverkossa ilmen-neet viat. Toimeksiannon aiheuttamasta työstä ja varaosista vastaa Liittyjä. NEOY antaa kustannusarvion, mikäli korjaus-tarve on tavanomaista suurempi. NEOY suorittaa huoltotyön säännöllisenä työaikana. Verkkoon kytketyn jakoverkon kiireelliset korjaukset ja häiriöiden poistaminen paikkausluonteisesti NEOY suorittaa olosuhteiden mukaan viipymättä. NEOY:n velvoitteet eivät koske huoneistossa sijaitsevia jakoverkkoon liitettyjä laitteita tai liitäntäjohtoja. Niiden kunnosta vastaa Liittyjä. NEOY ei vastaa viallisen tai puutteellisen laitteen tai liitäntäjohdon aiheuttamista häiriöistä, siitä mahdolli-sesti johtuvasta käytön estymisestä eikä niistä aiheutuvista korjauskuluista. NEOY:llä oikeus kytkeä irti Verkosta viallinen tai puutteellinen jakoverkko tai jakoverkon osa, jos sen viallisuudesta tai puutteellisuudesta aiheutuu tavanomaista suu-rempaa haittaa jakoverkon toiminnalle, jakoverkon ulkopuolisen Verkon toiminnalle taikka radio- tai muulle tietoliiken-teelle eikä Liittyjä ole ilmoituksen jälkeenkään ryhtynyt asiassa toimenpiteisiin. NEOY:llä oikeus kytkeä irti Verkosta jako-verkko tai sen osa ilman ennakkoilmoitusta kiireellisessä tapauksessa.
4 4 NEOY:llä on oikeus siirtää kolmannelle sopimukseen perustuvat oikeutensa ja velvollisuutensa ilmoittamalla siirrosta kirjallisesti Liittyjälle hyvissä ajoin ennen siirtoa. NEOY:llä on oikeus sopimuksen päättymisestä huolimatta jatkaa sijoittamista ja ylläpitää korvauksetta Kiinteistön alueelle sopimuksen voimassaoloaikana sijoitetut Verkon osat ja Liittyjän on huolehdittava NEOY:n esteettömästä pääsystä niiden huoltoa ja ylläpitoa varten. 6. Omistussuhde Kiinteistön jakoverkko on Liittyjän omaisuutta. Kiinteistön aktiiviset komponentit, kuten esimerkiksi talokohtaiset jako-vahvistimet ja mahdolliset muut liittymissopimuksesta ilmenevat laitteet ovat NEOY:n omaisuutta. Omistusraja on talokohtaisen jakovahvistimen ulostulopisteessä. Kohteessa, jossa ei ole jakovahvistinta (pientalo), omis-tusraja on huoneistokohtaisen verkon kytkentärasian, esimerkiksi haaroittimen tai jaottimen sisäänmenopisteessä. 7. Maksut 7.1 Liittymismaksu Liittyjä suorittaa NEOY:lle liitettyjen huoneistojen tai muun sovitun maksuperusteen mukaisen liittymismaksun. NEOY:llä on oikeus muuttaa liittymismaksua vastaamaan maksuperusteen muutoksia. Jos lainsäädännössä tapahtuu ennen kytkentää muutoksia, jotka vaikuttavat liittymismaksun määrään, ne on otettava huomioon liittymismaksua lisäävänä tai vähentävänä tekijänä, jos jompikumpi osapuoli tekee tästä vaatimuksen ennen liittymismaksun veloittamista. NEOY laskuttaa liittymismaksun, kun Kiinteistön kytkentä on tapahtunut. Kytkentäpäivällä tarkoitetaan sitä päivää, jolloin sopimuksen mukainen työ on valmis ja NEOY on valmis tarjoamaan palveluita Kiinteistön jakoverkkoon kytketyille huo-neistoille. 7.2 Perusmaksu Liittyjän on säännöllisesti suoritettava liitettyjen huoneistojen määrään tai muuhun maksuperusteeseen perustuva perus-maksu Verkkoon kuulumisesta. Liittyjä on velvollinen maksamaan perusmaksua kytkentäpäivästä lukien. NEOY:llä on oikeus vuosittain tarkistaa perusmaksua kustannuskehitystään vastaavasti. Perusmaksu veloitetaan vuosittain ennakkoon. Perusmaksun maksuaika on neljätoista (14) päivää laskun päivämäärästä lukien. 8. Vastuunrajoitukset Näiden vastuunrajoitusten lisäksi sovelletaan NEOY yleisissä sopimusehdoissa yritysasiakkaille olevia vastuunrajoituseh-toja ja vapauttamisperusteista sanottua. NEOY vastaa vain tuottamuksestaan aiheutuneista virheistä. NEOY:n vastuu välittömistä vahingoista rajoittuu enintään palvelusta perimäänsä maksuun virhettä vastaavalta osalta. NEOY ei ole velvollinen korvaamaan välillisiä vahinkoja. Välillisinä vahinkoina pidetään muun muassa saamatta jäänyttä tuloa tai voittoa, informaation katoamista tai viivästymistä sekä niistä aiheutuvia kuluja ja seurauksia sekä Liittyjän mah-dollisesti kolmannelle maksamia kulujen tai vahingon korvaamista. Välillisiä vahinkoja ei korvata, vaikka NEOY olisi il-moittanut tai vakuuttanut palvelulla olevan tietyn ominaisuuden tai toiminnan tason. 9. Sopimuksen voimassaolo ja muut ehdot Sopimus on voimassa allekirjoittamisesta alkaen toistaiseksi, kuitenkin vähintään 12 kk, jonka jälkeen irtisanomisaika on kuusi (6) kuukautta. Irtisanominen tulee
5 5 aina tehdä kirjallisesti. Sopimusta ei voi irtisanoa osittain, esimerkiksi yksittäisten huoneistojen osalta. Jos Liittyjä irtisanoo sopimuksen ennen kytkentää, päättyy sopimus välittömästi ilman irtisanomisaikaa. Tällöin Liittyjän on kuitenkin suoritettava liittymismaksu. Jos Liittyjän tämän sopimuksen mukaiset riidattomat maksut viivästyvät neljätoista (14) päivää eräpäivästä eikä Liittyjä suorita maksua kirjallisen maksukehotuksen jälkeen neljäntoista (14) päivän kuluessa, NEOY:llä on oikeus purkaa sopi-mus tai kytkeä irti Kiinteistön jakoverkko tai sen osa kaapeliverkosta. Jos jakoverkon tai sen osan viallisuudesta tai puutteellisuudesta tai muusta Liittyjän vastuulla olevasta jakoverkkoon kyt-ketystä tai vaikuttavasta laitteesta tai liitäntäjohdosta tai jakoverkon käyttötavasta aiheutuu kohtuutonta haittaa tai häiriötä Kiinteistön jakoverkon ulkopuoliselle Verkolle, Kiinteistön jakoverkolle tai sen osalle, NEOY:n laitteelle, yleiselle tai kolmannen käytössä olevalle radiotai muulle tietoliikenneverkolle tai niiden käytölle tai käyttäjille, NEOY:llä on oikeus purkaa sopimus tai kytkeä irti Kiinteistön jakoverkko tai sen osa Verkosta ilmoittamalla asiasta kirjallisesti. Kii-reellisessä tapauksessa NEOY:llä on oikeus kytkeä irti jakoverkko tai sen osa Verkosta ilman ennakkoilmoitusta. Jos Kiinteistön jakoverkon tai sen osan kytkeminen irti Verkosta on välttämätöntä yleisen järjestyksen ja turvallisuuden vaatiman tietoliikenteen mahdollistamiseksi tai NEOY:n Verkon kautta tarjottavaa palvelua ilmeisesti käytetään tämän sopimuksen, lain tai hyvän tavan vastaiseen toimintaan tai Liittyjä on haettu selvitystilaan, yrityssaneeraukseen tai kon-kurssiin tai todettu maksukyvyttömäksi, NEOY:llä on oikeus purkaa sopimus tai kytkeä irti Kiinteistön jakoverkko tai sen osa kaapeliverkosta ilmoittamalla asiasta kirjallisesti.